Girona té una rotonda cada sis quilòmetres - Diari de Girona\nGirona té una rotonda cada sis quilòmetres\nTerritori fa un recompte per primer cop de les glorietes que hi ha a la província, la major part pertanyents a la Generalitat\ngirona | f.b. 26.09.2016 | 07:12\nUn cotxe a punt d´entrar en una rotonda a Vidreres. Carles Colomer\nGran part de les 700.000 persones que viuen a la província de Girona hi passen cada dia. De bon grat o de mala gana, correctament o incorrecta, però hi passen. Les rotondes són unes interseccions que no deixen indiferent a ningú i que, amb el pas del temps, s'han convertit en unes infraestructures viàries emblemàtiques i molt abundants a la península Ibèrica.\nSegons dades del Departament de Territori i Sostenibilitat, a les comarques gironines hi ha 558 giratoris escampats per una xarxa viària de 2.353 quilòmetres. És a dir, que toca aproximadament una rotonda cada sis quilòmetres (si descomptem aquelles glorietes que es troben dins dels municipis).\nAquest és el primer cop que Territori fa públic un recompte total de les rotondes gironines, una tasca complexa tenint en compte que tenen diversos amos.\nEn aquest sentit, el principal propietari dels giratoris a Girona és actualment la Generalitat amb un total de 273. La segueixen els Ajuntaments, titulars de les nombroses rotondes que hi ha a les àrees urbanes. En aquest cas, Territori en compta unes 193 (contant només les principals). El següent propietari majoritari és l'Estat, que a la província posseeix 64 estructures. I finalment, la Diputació de Girona tanca el recompte amb 28. El còmput de la conselleria també n'estableix la mida. A la província les més abundants (entre el 60 i el 70%) són les que tenen un radi de 15 a 30 metres.\nDesprés venen els giratoris extra grans amb un radi d'entre 30 i 80 metres, que en aquest cas suposen entre el 10 i el 20%. La resta està formada per petits giratoris d'entre 3 i 15 metres.\nEl boom de les rotondes va esclatar amb més força a Catalunya que no pas en altres països desenvolupats. Actualment, la seva proliferació desperta amor i odi a parts iguals i en molts casos ha estat motiu de polèmica. Els detractors consideren que les glorietes són incòmodes per circular, innecessàries, perjudicials per al vianant (en ser complicades de creuar) o fins i tot perilloses.\nEn aquesta línia, els crítics solen preguntar-se si són necessàries tantes rotondes a la carretera. A les comarques gironines hi ha trams farcits de giratoris com el de la carretera C-68 de Roses a Figueres, que té 14 rotondes en 26 quilòmetres, segons informacions recollides pel diari El Periódico. I a les Preses, el projecte de construcció de dues rotondes a la travessa de la C-152 van topar amb l'oposició dels veïns, que les consideren un «mal pedaç» i veuen com a solució definitiva fer una variant.\nPer contra, els defensors en justifiquen l'existència perquè consideren que són la millor solució per ordenar el trànsit intens, eliminar punts negres i, per tant, reduir la sinistralitat. A més, atribueixen els accidents als conductors, que per norma general no utilitzen els intermitens adequadament. Els orígens de les rotondes es ?remunten a principis del segle XX. Ciutats com París van viure el seu naixement per resoldre els creixents poblemes de trànsit. No va ser fins als anys seixanta però que se'n va generalitzar la construcció.\nEntra en servei la reivindicada rotonda de la carretera N-260 a Vilafant\nL'Estat comença l'obra de la reivindicada rotonda que ha d'unir l'estació del TAV amb Vilafant\nFigueres convoca els veïns de la plaça del Sol per l'obra de la rotonda\nT´agrada el Circ? Sortegem 25 entrades dobles pel Circ Raluy


La UEA impulsa accions per ajudar a les empreses a la seva internacionalització davant la COVID-19 - UEA\nEn el context actual, la internacionalització de les empreses és un repte per a crear un teixit empresarial fort a la comarca de l’Anoia. És per aquest motiu, que des de la comissió de treball de la Unió Empresarial de l’Anoia anomenada UEA Internacional, s’ha volgut posar fil i a l’agulla en les diverses qüestions relacionades al respecte a través de diverses mesures i eines al respecte, com un webinar UEA enfocat al comerç internacional i un nou servei d’assessorament internacional per a les empreses anoienques.\nPel que fa a la sessió online, aquesta va comptar amb la ponència de Kilian García, Director del Departament Internacional de Foment del Treball Nacional. García va exposar les novetats i mesures en el comerç internacional davant una quinzena de responsables de departaments d’empreses anoienques i de sectors tan diversos com la pell, el metall i el paper, entre altres.\nEn aquest sentit, García va fer un repàs de possibles tendències que ens durà la “nova normalitat”; especialment, pel que fa a una futura globalització no tant depenent de la Xina, sinó que les empreses tendiran a la relocalització, apostant per proveïdors locals o més propers: “Davant una crisi pandèmica i global, les empreses han vist com ha estat d’impossible subministrar amb tot un seguit de dificultats. Som una economia molt internacionalitzada, sobretot la catalana”, apuntava García.\nTambé va fer especial èmfasi en la situació del Brexit, especialment, davant un nou repte sense precedents i que no es pot obviar que el mercat britànic és molt important a nivell català: “Les empreses necessiten saber i tenir un marc jurídic estable. El Brexit preocupa molt a les empreses, encara que no estigui a l’agenda mediàtica”, afirmava García.\nD’altra banda, des de la Comissió UEA Internacional s’ha impulsat un nou servei d’assessorament internacional per acompanyar a les empreses en aquest camí a mig termini. Aquest servei el proporcionen empreses expertes associades a la UEA. En aquest sentit, la UEA ofereix als seus associats i associades, un servei gratuït de diagnosi de viabilitat bàsica.\nEs tracta d’una entrevista personalitzada amb gerència i amb el futur equip gestor, per tal de conèixer producte, empresa, recursos i potencial, on s’avaluaran els elements crítics per fer front al procés d’internacionalització amb garanties.


Alba Coma es proclama campiona de Catalunya d’esquí adaptat – La Bústia\nPer Esports 3 d'abril de 2019 a les 18:00 0 964 Visites\nLa gelidenca va ser la primera classificada en la prova d’eslàlom disputada a La Molina\nAlba Coma s’ha proclamat campiona de Catalunya d’esquí alpí adaptat per a persones amb discapacitat física 2019 en la prova d’eslàlom. Tot i la duresa de la neu, la gelidenca va acabar el traçat en la primera posició aconseguint la medalla d’or. Es va treure, d’aquesta manera, l’espina clavada del dia anterior quan va ser desqualificada de la prova d’eslàlom gegant després de caure en el darrer tram que li va impedir acabar la prova. La caiguda, a més, va provocar-li el trencament d’una peça de l’establilo i la carcassa de la cadira.\nAmb aquest bon regust de boca, Coma ja es prepara pels Campionats d’Espanya d’esquí alpí adaptat que tindran lloc els dies 8 i 9 d’abril, a Baqueira Beret. Aquest proper cap de setmana, la gelidenca ja s’allotjarà a Baqueira Beret per fer-hi l’últim entrenament per afrontar amb garanties la seva participació als campionats en les proves d’eslàlom i eslàlom gegant. L’any passat, Coma va penjar-se la medalla de bronze.\nMestra d’Educació Primària i Psicopedagogia, a Alba Coma se li va diagnosticar espina bífida quan va néixer. És una malaltia que consisteix en una malformació congènita del tub neural. Aquesta patologia no té cura però sí que hi ha avenços que permeten una millor qualitat de vida. Després de superar una vintena d’intervencions quirúrgiques, a Coma no li ha impedit ser una de les referències de l’esquí alpí per a discapacitats a Catalunya. La gelidenca va descobrir l’esquí a través del seu germà, que practicava snow com a aficionat.\nEtiquetes: Alba Comaesquí


Hem fet panellets a l’aula.\nEns ho hem passat molt bé fent de cuiners\nens han sortit uns panellets boníssims!!!\nBaldufa de bronze!!\nAquest cap de setmana hem anat a Madrid a recollir el 3r premi d’edublogs, la cerimónia es va realitzar a l’Auditori 400 del Museu Reina Sofía.\nCom sabeu aquest premi l’ha obtingut el bloc “El cuc d’acollida“, teniu més informació al bloc.\nEls cucs estem molt contents i us volem agraïr totes les felicitacions que hem rebut de famílies i companys d’escola.\nThis entry was posted in General and tagged aula d'acollida on 6 juny 2011 by Virginia.


Entrevista "La Nit de les Religions" al programa "Tot un Món" de CANAL 33 (08/10/16) | ponterapia\nEntrevista "La Nit de les Religions" al programa "Tot un Món" de CANAL 33 (08/10/16)\nNosaltres sortim al programa a partir del minut 04:40'\nLa Veronica Sartore, del grup de joves d'Audir, l'Associació Unesco per al Diàleg Interreligiós, parla sobre La Nit de les Religions que es va celebrar a Barcelona el dia 17 de setembre, una jornada de portes obertes als centres de culte, per difondre el coneixement de les diferents religions. El mateix pensa sobre les creences religioses: Déu és tan absolut i gran que ho abasta tot.\nConcert de música sufí, a càrrec de Jordi Delclòs i l’Escola de Música i Musicoteràpia Turca i Sufí (grup Riyazet).\nAssociació dedicada a la música d’arrel turca, seguint el mètode de musicoteràpia Dr. Oruç Güvenç, i l’espiritualitat del sufisme.\n22.00 - 23.00 h : Primer concert\n23.15 - 00.15 h : Segon concert\nCada concert consta de dues parts:\nPrimera part: Música tradicional d’Àsia Central\nÉs introductòria i té un caràcter lúdic; s’hi mostren cançons tradicionals de l’Àsia Central i a vegades alguna dansa tradicional. Sovint es presenta també un exemple de musicoteràpia d’arrel turca, amb improvisacions amb els diferents instruments tradicionals i les tonalitats musicals turques (makams) que es fan servir des de fa mil anys per el tractament terapèutic amb música.\nSegona part: Música espiritual sufí\nEs mostra un repertori d’antiga música clàssica turca otomana i de música sufí d’arrel turca, i aproximadament a la meitat es presenta la dansa ritual del Sema, que s’allarga ininterrompudament fins al final del concert. Durant la dansa els ballarins giren meditativament mentre s’interpreten temes de música clàssica sufí i es reciten mantres i poesies sufís.\nDurant el concert s’interpreta diverses peces composades o dedicades a dones significatives dins la tradició sufí.


Els Castellers de Vilafranca volen fer el primer gamma extra d'una colla forana a Valls | NacióCastells\nRedacció | 07/06/2017 a les 15:10h\nArxivat a: Actualitat, Valls, Diada del Pati, Castellers de Vilafranca\nEls Castellers de Vilafranca actuaran a Valls, aquest dissabte, per primera vegada a la història. Els Verds participaran a la diada del Pati organitzada aquest dissabte a la tarda per la Colla Joves Xiquets de Valls. La diada començarà a les 18:00h, a la Plaça del Pati, tot i que la cercavila prèvia sortirà a les cinc des del local de la colla vallenca. Els Castellers de Vilafranca tenen la intenció d'estrenar els castells de Gamma Extra en aquesta jornada castellera.\nTot i que ho hagin de confirmar els assajos d'aquest dimecres i divendres, els vilafranquins volen portar-hi, com a mínim, la torre de 9 amb folre i manilles. En cas d'aconseguir-la, seria el primer castell de Gamma Extra de la temporada i el primer d'una colla de fora de Valls a la vila vallenca.\nEl cap de colla dels Verds, Toni Bach, no descarta poder afegir, a més a més, el 3d9 amb folre i agulla, un castell que no s'ha descarregat mai a Valls. Aquest és un alicient que motiva a la colla, tot i que dependrà del volum de gent que siguin a Cal Figarot durant els propers assajos.\nTal i com van reconèixer els responsables de la Colla Joves Xiquets de Valls en la presentació de la diada aquest dimarts, l'expectació a Valls és màxima per veure actuar els Castellers de Vilafranca a la capital de l'Alt Camp. La jornada serà històrica ja que els Castellers de Vilafranca només han pogut fer castells a Valls en el marc de les Festes de les Decennals, un esdeveniment que només té lloc cada deu anys i en els quals la torre de 8 amb folre ha sigut el seu màxim castell. L'ordre d'actuació de la diada ja s'ha sortejat. Serà el següent: Colla Joves Xiquets de Valls, Nens del Vendrell, Moxiganguers d'Igualada, Castellers de Barcelona i Castellers de Vilafranca.\nEls Castellers de Vilafranca també actuaran al Parc del Tívoli durant l'assaig general de divendres i, en acabar, hi faran les grans proves dels castells que, l'endemà portaran a Valls. La primera part de l'assaig de divendres dels Castellers de Vilafranca, de 21:30h a 23:00 serà a Cal Figarot.


Pàgina:Obres completes d'En Joan Maragall - Escrits en prosa II (1912).djvu/19 - Viquitexts\nPàgina:Obres completes d'En Joan Maragall - Escrits en prosa II (1912).djvu/19\ncanal per hont s'escorren les aigües de les neus foses. I era, no qualsevulla, sino «aquella» canal; aquella que éll coneixia ben be entre les altres per fesomia certa i pròpia: era alguna cosa aquella canal, tenia un ànima; era «aquella canal...» Veièu? Pera mí això es parlar.\nRecordo una nit, a l'altra banda del Pirenèu, en «aquelhes mountines que tàn hautes sount», que sortí de la fosca una nena que captava amb veu de fada. Vaig demanar-li que'm digués quelcòm en la seva llengua propia, i ella, tota admirada, signà'l cel estrellat, i feu no més aixís: «Lis esteles...» i'm semblà que també això era parlar.\nRecordo més recent un cap al tard en una punta de la costa cantàbrica hont els ponents son bells. La gent hi venia a veure pondre-s el sol en el mar. Venien enrahonant, però en sent allà tothòm callava davant del mar que mudava de colors. Vingueren dos homes de mar silenciosos, i's plantaren davant de la costa immensa; i per bona estona l'un al costat de l'altre callaren. Després l'un, sens moure-s ni girar-se al company, li digué: «Mira». I tothòm que ho sentí mirà endavant, veient cadascú una meravella propia. També allò era parlar: i lo que no es aixís, paraules buides.\n«Aquella canal»... «Lis esteles»... «Mira»... Paraules que duhen un cant a les entranyes, perquè naixen en la palpitació rítmica de l'Univers. Sols el poble ignoscent pot dir-les, i'ls poetes redir-les amb ignoscencia més intensa i major cant, amb llum més reveladora, perquè'l poeta es l'home més ignoscent i més savi de la terra.\nI quant els poetes sàpiguen ensenya-ns-el aquest\nObtingut de «https://ca.wikisource.org/w/index.php?title=Pàgina:Obres_completes_d%27En_Joan_Maragall_-_Escrits_en_prosa_II_(1912).djvu/19&oldid=59231»\nLa pàgina va ser modificada per darrera vegada el 5 abr 2013 a les 01:44.


El blog de metroes: de maig 2008\nAvui com comença a ser habitual cada cap de setmana, agafem el T4 a Ciutadella | Vila Olímpica, on ens toca esperar una mica (com sempre des de que existeix el T5). Arriba per via 1 el 211-08, el qual agafem i ens porta fins a Glories, per enllaçar amb el T5, esperem a que passi el T5, un cop arriba per via 2, quasi tothom baixa, menys alguns despistats que segueixen dins del tren o que entren de nou, i la conductor, com també es habitual diu per megafonia que no que aquest es el T5.\nUn cop aquest ha donat la volta, era el 14, l'agafem i m'assento davant de tot com sempre, arribem al cap de poc a la Farinera, entrem a la via única arribem a Can Jaumeandreu, ens possem sota la Gran Via, passem totes les estacions fins arriba a Besos, on baixem i fem fotos a l'estació. Un cop he fotografiat l'estació anem al metro, on ens toca esperar uns 90 min segons l'indicador, els quals al cap de poc es redueixen a 1 min. Primer passa un 9000 per la via direcció Trinitat Nova i desprès un 2100 per la Nostra, direcció La Pau. Un cop a La Pau fem enllaç amb la 2, on ens toca esperar poc fins que passa el nostre 9000, amb aquest anem fins a Passeig de Gràcia on baixem i anem caminant fins a Gràcia on dinarem, un cop hem dinat anem a fontana, on ens toca esperar 3 min, fins que passa el nostre 3000. Amb aquest anem fins a Catalunya, on baixem i agafem el bus.\nA dalt, dues unitats (2100, 9000) entren i surten de Besòs.\nEntrada pendent del dia 18.05.08\nFent l'ultim viatge amb 1100\nEl passat divendres dia 16, havia de ser en principi l'ultim dia de circulació de la serie 1100-1400 del metro de Barcelona, la qual va seguir circulant fins el següent dilluns.\nPrimer aprofitant per anar a tallar-me el cabell, vam agafar la L4 per anar fins a Joanic, on ens va tocar un 2100, pel camí ni un 1100 tot 9000 i 2100.\nDesprès, vam anar caminant fins a Passeig de Gràcia, on ens va tocar un 9000, amb el qual vam anar fins a Jaume I on havia quedat amb un en Pol Llopart. Un cop a l'estació vam tindre que esperar a que el Pol arribes, (que va arribar bastant tard :p, ja que estava esperant un 1100), el qual era el 417. M'entres esperava vaig fixar-me que el 406 també era un 1100.Així que un cop va arribar, vam marxar amb el següent tren el qual no era un 1100, era un 2100 (418). Amb aquest anem fins a La Pau, on fem fotos a l'estació fins que passa el 1100 (406), (passant el 419,401,...,404 i 406), mentrestant van passar 9000, i 2100 els quals vam fotografiar. Un cop arriba el 1100, el fotografiem també, i l'agafem, anem amb aquest fins arribar a ciutadella | Vila Olímpica on vaig baixar.\nA dalt una unitat 2100 surt de La Pau\nPerdo per els retards de les ultimes entrades, espero possar-me el dia lo mes aviat possible, metroes\nen 20:44 1 comentari:\nestrenant el servei avant\nEl cap de setmana passat, aprofitant que era pont, vam anar a Reus i Salou, i per anar vam aprofitar per estrenar els avant.\nUn cop a Sants, passes per una cua on et diuen per on surt el tren i quant li queda,... i desprès passes el control d'equipatges. El nostre tren sortia de Sants a les 9:10 del matí, i ho feia per la via 4. Fem la cua per baixar a les andanes i un cop allà anem al cotxe 1, veiem que a la porta posa classe Club, a classe club, els seient son molt amples i, hi ha també molt espai entre seient i seient. Els seients estan composició de 1+2, el cotxe te cafeteria, però esta sense servei. Sortim puntualment a les 9:10, abans havia marxat un avant destinació Màlaga. Sortim i per la megafonia diuen tot el rollo de Bienvenidos a este tren avant con destino Lleida Pirineus,...En un moment ja estem creuant el Llobregat, passem per l'estació D'El Prat, pràcticament acabada, despreses passem per el gran viaducte, continuem, ens creuem amb algun altre AVE, passem ràpidament per Vilafranca, seguim el trajecte, fins que ens aproximem al Camp de Tarragona i per megafonia es sent: Proxima Parada: Camp de Tarragona, donde realizaremos una pequeña parada. Arribem puntualment, faig unes quantes fotos i marxen. Un cop a fora l'estació veig passar dos Velaros més.\nA dalt un avant sortint del Camp de Tarragona direcció Lleida\nEl dissabte, decidim anar a l'estació de Salou, on arribem i veiem que a cap de poc arriba un Regional direcció BCN, aquest arriba per la via 1 en composició doble, era una 470. Com que el següent tardava una mica decidim anar a fotografiar la maquina i el cotxe de l'antic carrilet que esta just al costat de l'estació. El fotografiem, i encara hem d'espera una mica a que passi el següent, el qual era un euromed, passa ràpidament, direcció Barcelona. Esperem fins que ja són les 8:38, aleshores entra un alaris direcció València, i desprès una altre 470 direcció BCN, marxa la 470, i entra per la mateixa via 1 un Arco (era el García Lorca). Desprès marxa l'alaris i al cap de poc l'arco, i com que ja tenia moltes fotos decidim marxar.\nA dalt un euromed direcció Barcelona surt de l'estació de Salou\nen 16:17 1 comentari:


Estàs aquí: Inici Grups d'activitats Convencions d'Observadors\nGran èxit de la Convenció\nEl cap de setmana del 29-30 de novembre es va celebrar una nova edició de les Convencions d’Observadors que organitzem cada dos anys a l’Agrupació Astronòmica Sabadell. Aquesta va ser la 23ena edició i es va realitzar a la seu de l’entitat, a l’observatori del Parc Catalunya.\nAquesta edició ha estat un èxit total, tant de públic com de ponències realitzades. Es va omplir la capacitat total de l’auditori, amb unes 65 persones vingudes d’arreu d’Espanya. Inclús, en vàries ocasions es van habilitar altres sales per fer tallers, de tal manera que els assistents podien escollir entre vàries opcions que es feien de forma simultàniament.\nAquesta edició de la Convenció va ser dedicada, sobretot, a l’astrofotografia. Es tracta, potser, de la part més espectacular de l’astronomia amateur, ja que els astrofotògrafs es dediquen a prendre imatges dels astres més bonics del firmament: planetes, nebuloses, galàxies, cúmuls d’estrelles, sense oblidar els majestuosos Sol i Lluna. Encara que va haver-hi lloc també per l’astronomia més científica, en la que els astrònoms prenen imatges, no tan boniques com les altres, però de les quals n’obtenen tota la informació científica que poden: la posició de l’astre, la quantitat de llum que arriba d’aquell astre, etc. d’aquesta manera es pot estudiar com varia la llum d’algunes estrelles, ja sigui de forma suau i contínua, o de forma explosiva, com les estrelles que exploten; o es pot estudiar el pas d’un exoplaneta pel davant de la seva estrella, o es pot estudiar les òrbites de les estrelles dobles, etc.\nA més, cal destacar la presència de dos conferenciants d’honor que van venir com a convidats: David Galadí, astrònom professional de l’observatori de Calar Alto (Almeria), i Ramon Naves, un dels grans astrònoms amateurs de tot l’estat, que ens van deleitar amb dues conferències molt interessants.\nEls socis disposen dels textos, presentacions i vídeos de les ponències de la Convenció a l'apartat exclusiu Observació > Observem > Documentació.


Sito Alonso, l'escollit per substituir Bartzokas al Barça Lassa (Àlex Gozalbo)\nSito Alonso, l'escollit per substituir Bartzokas al Barça Lassa\nLa continuïtat de Tyrese Rice no està assegurada i el club s'ha mogut per incorporar el base de l'Anadolu Efes, Thomas Heurtel\n2 min. Barcelona 16/06/2017 18:38\n651x366 Sito Alonso, nou tècnic del Barça Lassa de bàsquet / FCBARCELONA Sito Alonso, nou tècnic del Barça Lassa de bàsquet / FCBARCELONA\nEl Barça Lassa de bàsquet ja ha triat el substitut per a Georgios Bartzokas a la banqueta: Sito Alonso serà l'entrenador per a les pròximes dues temporades, amb una opció d'un tercer any. El tècnic, de 41 anys, va quedar desvinculat del Baskonia aquest dijous i el club blaugrana ha fet oficial l'acord aquest divendres al migdia. Encara no s'ha concretat quan serà la roda de premsa de presentació.\nExperimentat a la Lliga Endesa, Sito Alonso, que serà reemplaçat al Baskonia per l'exjugador Pablo Prigioni, va començar a entrenar al Joventut de Badalona l'any 2008, i s'hi va estar fins que, tres anys més tard, va marxar al Guipúscoa Basket, club amb qui va guanyar el títol de millor entrenador de la Lliga Endesa el 2012. Després d'un cicle de tres anys allà, va passar a ocupar la banqueta del Bilbao Basket. Ara arriba lliure procedent del Baskonia.\nEl Barça Lassa fa una oferta de dos anys a Thomas Heurtel\nNo és l'únic moviment que està fent Nacho Rodríguez. Segons ha pogut saber l'ARA, el Barça Lassa ha fet una oferta de dos anys a Thomas Heurtel, base de l'Anadolu Efes. El francès, que acaba contracte, ha tingut una mitjana de 12,7 punts i 5,6 assistències a l'Eurolliga. Juan Llaneza, director d’scouting de l’equip blaugrana, ja va intentar el fitxatge del jugador l’estiu del 2012, quan treballava per al Cajasol.\nEl València Basket, que s'havia interessat pel director de joc, dona per perdut un Heurtel pel qual també han preguntat altres equips de l'Eurolliga. El base coneix la Lliga Endesa del seu pas per Alacant (201-0-11) i Vitòria (2011-14).\nTot i que té un any més de contracte, la continuïtat de Tyrese Rice no està assegurada i Nacho Rodríguez estudia aquests dies la possibilitat d'arribar a un acord per finalitzar la seva etapa a can Barça.\nEl club, a més, ha confirmat la baixa de Justin Doellman, que tenia opció a un any més.


Moliclimbs: La Dent d'Orlu\nMaterial utilitzat: Semàfor microfriends, link cam verd i groc, bagues i mosquetons\nBibliografia consultada: Escalades en Ariège, La Dent d'Orlu, de Jean-Denis Achard, J'idée Édition\nUf, quins nervis, fa quasi un any que esperava aquest moment i ara tinc una mica de por! M'aguantaran les lumbars el trote que representa aquesta activitat? El metge m'ha donat llum verda, però jo...\nBé, el dia que partim ens decidim per retrobar-nos amb aquest deure pendent, teníem un intent junt amb un amic al febrer del 2008, avui però ens aventurem dos, la cordada habitual, el meu company i jo.\nPortem una idea vaga de les cotes de neu i realment és així, vaga i llunyana, doncs al passar el col de Puymorens i baixar ens adonem que realment hi ha més neu a cotes baixes del que pensàvem, a peu dels poblets Goulours i la Forge la carretera està neta però més enllà està tooooooot nevat, mare meva, quina espardenyada ens espera!\nA la fi, creuant dits, agafem el desviament cap el nostre objectiu i per sort hi han roderes fins on a mà esquerra hi ha una pista que baixa tancada per una barrera, a uns 1.300m. En aquest últim tram hem hagut de posar cadenes a la furgo, però donem gràcies haver arribat fins aquí sense cap problema i que només ens quedin 4kms fins a la rotonda on s'arriba a l'estiu.\nSortim carregats amb lo just, tot i així jo maleeixo com pesa la motxilla encara que no porto corda, només portem una i la du el meu company, i tampoc carreguem amb les raquetes, una cagada que salvem pels pèls, doncs l'últim tros de pista i arribar al bosc és una crosta insofrible, gràcies que en aquest últim lloc la cosa canvia radicalment fins a deixar-nos arribar al corredor, al qual arribem seguint la via normal marcada amb pintura groga i per camí totalment intuïtiu a partir del primer clar que trobem al sortir de la pujada pel bosc.\nEl corredor es ben maco i la neu ben dura. Als cent metres ens trobem amb un ressalt gelat que passem bé, però després ens trobem amb un mur entapissat de rododendres colgats de neu, no ho veiem clar i trèiem la corda, en dos llargs per la dreta pegats a la roca ho passem i ens plantem a la canal que fàcilment ens porta al cim per l'aresta W.\nLa baixada per la vertical pala a l'inici se'ns fa una mica entretinguda per les condicions de la neu, a mig camí d'ella la neu endureix i ens deixa arribar al Sarrat de la Llau sense més patiments que trobar el descens pel bosc fins a coincidir amb la nostra traça d'aproximació en el clar.\nUn dia amb un temps magnífic i fita aconseguida, però arribo a la furgo desfeta, ja m'havia oblidat d'això de remenar l'element blanc lo dur que és.\nOn arriben les roderes i deixem la furgo\nOn s'arriba a l'estiu\nPrimer tram corredor, ressalt gelat\nPrimer llarg de rododendres\nSortida primer llarg\nSegon llarg rododendres\nSegon tram corredor\nFi del corredor a peu de l'aresta W\nSortint del collet per l'aresta W\nVista on finalitza el corredor\nEtiquetes de comentaris: Alpi Pirineu Francès\nLa motivació mou muntanyes i en aquest cas fa arribar-hi i escalar-les. Bona activitat, veient les fotos i els comentaris m'ha recordat per moments les vies que vam fer al Montseny on anaves ganxejant matolls i herbes! Felicitats pel retorn a l'alpinisme, a veure si aquest hivern és generós i ens regala amb corredors, canals, fred i neu... (és nota que venen els Reis jejeje)\nAllò dels rododendres pitjor que el Montseny, no els esperàvem trobar, son uns arbustos grans en els que t'aguantes amb neu en pur equilibri sense poder enganxar-te bé en lloc. Vam tenir l'honor de conèixer-los en una via després de l'estiu i ja no ens van caure gaire bé, però en general el lloc superbé.\nGràcies, espero poder retornar amb força i que demà els reis siguin generosos en aquest aspecte i xq no, una mica més de feina aniria bé!


Private Apartments - Chimelong North Gate Guangzhou Xina - Ofertes d'hotels amb els MILLORS DESCOMPTES EN LÍNIA\nBlock 8 Minjie Huamei International, No. 52 4th Gongye Road, Dashi, Districte de Panyu, Guangzhou, Xina - Veure al mapa\nBarri Districte de Panyu Districte de Panyu Districte de Fangcun Districte de Panyu Districte de Panyu Districte de Panyu Districte de Panyu Districte de Baiyun Districte de Baiyun Districte de Panyu\nTant si es tracta d'un viatge de plaer com si és de negocis, Private Apartments - Chimelong North Gate és una elecció d'allotjament magnífica quan visiten Guangzhou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nLes instal.lacions i els serveis que proveeix Private Apartments - Chimelong North Gate asseguren una estada plaentera als seus clients. Wi-Fi gratuït en totes les habitacions, seguretat 24 hores, botiga de conveniència, servei de neteja diari, bugaderia són només algunes de les comoditats que fan que Private Apartments - Chimelong North Gate sigui diferent dels altres hotels de la ciutat.\nL'ambient de Private Apartments - Chimelong North Gate es reflexa en cada habitació. televisió de pantalla plana, penjador de roba, llençols, mirall, sabatilles són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent parc temàtic, parc aquàtic. Private Apartments - Chimelong North Gate és la vostra destinació si buscau allotjament de qualitat a Guangzhou.


PAPALLONES EN LA LLUM 2.0: COMFESSIONS I DARRERES NOTÍCIES\nCOMFESSIONS I DARRERES NOTÍCIES\nAvui ha estat un dia pletòric perquè avui era el dia de la roda de premsa de Josep Lluis Roig, en la qual s’ha anunciat que ha guanyat el PREMI EVARIST GARCIA de Teatre en Valencià, i n’estic molt orgullosa. Potser perquè mai puc parlar ben lliurement i amb la vènia del tribunal d’algú que em fa il·lusió que guanyi. Altres coses han passat avui que el cel era obscur i s’il·luminava de tant en tant amb algun llampec imprevist, com ara que he descobert que el poeta de ciutat Oci del mes de Novembre és en Roger Costa Pau.\nPer si fora poc he enviat el material a Literary Contemporany Horizon, la revista en la que us vaig comentar que traduirien al romanès, i m’informen que estarà disponible ben aviat.\nPer el material de la revista he obtingut la benedicció dels Déus, perquè l’amic i `poeta Josep Lluis Roig m’ha traduït al Castellà, i l’amiga i Poeta Noelia Diaz Vicedo ha fet una excel.lent traducció a l’Anglès.\nUs oferiré una mostra de com queda tot plegat ben aviat-suposo- però com és una revista a paper, no sé si podré publicar-ho aquí.\nI ara, necessito urgentment resoldre el poema anterior.\nPublicat per sandra Dominguez a dijous, de novembre 03, 2011\nJúlia 3 de novembre de 2011 a les 17:32\nJordi Dorca 4 de novembre de 2011 a les 3:38\nUna empremta feliç.


El Cluedo: el joc dels sospitosos | EL CINÈFIL\nEl Cluedo: el joc dels sospitosos\nNostàlgiaOpinió 24 de gener de 2017 Irene Solanich 0\nEl mític cas d'un crim a una mansió victoriana\nEl popular joc de taula de crims i intriga Cluedo (Clue, en anglès), ha creat un gran número d’adeptes i apassionats dels processos detectivescs. El joc va néixer l’any 1948 de la mà de l’empresa Waddington Games, però el cap pensant darrere d’aquest gran reclam va ser Anthony Pratt, un assalariat d’un bufet d’advocats. El joc ha crescut tant en popularitat al llarg de tots aquests anys s’ha hagut d’anar reinventant. L’encarregada de totes aquestes actualitzacions ha estat l’estatunidenca Hasbro.\nL’objectiu del joc es tradueix a una sola paraula, un ‘whodunit’, paraula que ja hem tractat més d’una vegada en aquesta revista. L’objectiu és descobrir qui ha matat el Dr. Black (Dr. Negro a la versió espanyola), amb quina arma i a quina habitació d’una mansió victoriana. Molt estil Agatha Christie. Les actualitzacions d’aquest joc han comportat diferents variants com canvis d’escenari, d’armes, de personatges, etc. però sempre amb la mateixa dinàmica.\nL’any 1985, el director nord-americà, Jonathan Lynn va decidir portar el popular joc al cinema. La versió anglesa va mantenir el mateix títol del joc, Clue, en canvi en espanyol ens va arribar amb el títol El juego de la sospecha. Malauradament en català no ens ha arribat mai.\nL’argument del film és tant simple com el joc. Un assassinat en una mansió i tots aquells que hi ha a dins passen a ser sospitosos. Cal, doncs, dur a terme una investigació per endevinar qui ha estat el culpable del crim. Tots recordarem els mítics personatges del joc: Miss Scarlett (Senyoreta Amapola), Colonel Mustard (Coronel Rubio), Mrs. White (Senyora Blanco), Reverend Green (Pare Prado), Mrs. Peacock (Senyora Celeste) i Professor Plum (Professor Mora). En canvi, en el llargmetratge tenim un canvi de noms, segurament per fer-los una mica més atraients i veraços per a la pantalla: l’actriu Eileen Brennan és la Senyora Faisán, Tim Curry és el majordom Wadsworth, Madeline Kahn és la Sra. Blanca, Chritopher Lloyd és el Professor Pomelo, Michael McKean és el Senyor Verd, Martin Mull és el Coronel Mostassa, Lesley Ann Warren és la Srta. Escarlata i Colleen Camp és la serventa Yvette.\nTot i que la podem catalogar com una pel·lícula negra, de crims i misteri, també podríem fer servir, en algun moment, l’etiqueta de comèdia. La història té lloc a una mansió victoriana apartada de la civilització (tòpic, podríeu dir). Allà, una sèrie de personatges, tots una mica pintorescos i especials es reuneixen per sopar a través d’una misteriosa invitació que reben dies abans amb un remitent desconegut. Tots els personatges tenen una cosa en comú; tots tenen un secret i algú que els fa xantatge des de fa anys per revelar-lo. En un moment de la vetllada, la casa es queda a les fosques per un moment, i quan la llum torna, el xantatgista apareix assassinat a la sala d’estar. A partir d’aquí comença una investigació per descobrir qui ha estat el culpable, però evidentment no serà tant fàcil ja que tots els presents tenien prou motius per voler-lo mort.\nA tots aquells que gaudiu de les històries clàssiques de misteri al més pur estil And Then There Were None (Diez Negritos, 1945) o les mítiques aventures de Poirot (la sèrie 1989-2013), no us podeu perdre la pel·lícula que va inspirar Cluedo.


FOTO RADICAL La cantant Adele prima com un secall, irreconeixible 60 kg menys\nBarcelona. Dimecres, 6 de maig de 2020. 12:50\nActualitzat Dimecres, 6 de maig de 2020. 12:50\nEl desconfinament servirà per retrobar-se amb amics que feia mesos que no vèiem. I alguns estaran molt canviats: grassos, prims, canosos o calbs. En el cas d'artistes als que admirem, el canvi és a la vista del món sencer. La cantant britànica amb més fans al planeta és Adele i no penjava fotos a instagram des de Nadal. Pel seu aniversari, el 5 de maig ha fet 32 anys, ha penjat la foto del canvi més bèstia de tota la música. Abans i després de la dieta:\nSembla impossible però si a l'octubre ja es va publicar que s'havia aprimat uns 30 kg ara ha seguit la dieta i està tan prima que ja no és ella. La premsa assenyala que s'ha aprimat 60 kg. A la vista està que la cintura, la cara, el cos i tot li ha canviat. És realment una altra persona entre 2018 i 2020:\nLa cantant ha afirmat "Abans plorava i ara suo". Esport i dieta. Li ha canviat tot tant que fa por que li hagi canviat el millor que té: la veu.\nPolítics Clapés suca pa en la fugida de Girauta i li adreça un contundent missatge Jokin Buesa\nFamosos Clatellot d'Antón Losada a una superestrella de l'esport: "dice chorradas" Jokin Buesa\nFamosos Sorpresa al testament de Carlos Falcó: la filla Tamara, nova marquesa de Griñón David Gorman\nPolítics Ensorren Juan Carlos Girauta a memes cruels i Abascal diu que el fitxaria a Vox Marc Villanueva\nMediàtics Un reporter de TVE denuncia amenaces abans d'un directe: "P*to rojo de mierda" David Gorman\nTelevisió FOTOS PRECIOSES Pilar Rahola emocionada amb l'arribada del seu segon net, Joan Marc Villanueva\nTelevisió Un fil de twitter ensorra Ustrell: "periodismo putero que da voz a proxenetas" Marc Villanueva


Estanys de la Pera | Meteo Pirineus Catalans\nA l’oest de la Cerdanya, hi trobem els estanys de la Pera. És una de les zones lacustres més interessants i més visitades, sobretot durant l’estiu, del Pirineu Oriental. El seu paisatge, es caracteritza per tonalitats singulars de colors vermells i grisos. Ens acompanyeu?\nAixí doncs, els estanys de la Pera, és una de les zones lacustres més rellevants i conegudes de la comarca de la Cerdanya. Situats entre els imponents cims com el Perafita (2.752 m) o el Monturull (2.761 m). És troben situats en una zona erosionada antigament per glaceres ubicades en aquest vessant de la vall, deixant morrenes, actualment, visibles. D’altre banda, hi trobem ubicat el refugi dels Estanys de la Pera, a una altitud de 2.357 msnm, al vessant sud del port de Perafita.\nEnlairat a 2.357 m d’altitud, el refugi Estanys de la Pera es troba al vessant sud del port de Perafita, al costat dels estanys de la Pera. Va ser inaugurat l’any 1957, a causa del seu pas en el GR-11.10, una de les variants del gran recorregut transpirinenc entre la Cerdanya i el Principat d’Andorra, una zona força insòlita.\nPROPOSTA ALLOTJAMENT: Casa Rural Cal Rei\nPer poder gaudir d’un espectacular allotjament d’una antiga casa de rural ceretana, a 1500 m d’altitud amb unes extraordinàries panoràmiques de la Serra del Cadí i de la Vall de La Cerdanya!\nPROPOSTA RESTAURANT: Restaurant Girul\nUn indret excepcional per gaudir de la cuina mediterrània, amb uns plants boníssims i de km 0!\nPer accedir-hi, agafem la carretera direcció l’estació d’esquí de fons de Lles. A partir d’allà, seguim per una pista forestal fins a un aparcament -zona d’esbarjo font de les Pollineres-, ja equipat per poder arribar-hi amb cotxe. Proposem fer una ruta circular d’aproximadament 5 km i mig, fins als estanys de la Pera. Agafarem el corriol que puja mica en mica, agafant altura, fins al refugi, seguint el recorregut del GR-11.10. Gaudirem d’un paisatge de prats alpins i boscos de pi negre. Podem baixar pel mateix corriol, o agafar la pista de terra que comunica el refugi amb la font de les Pollineres.\nUna zona de contrades misterioses i solitàries, especialment durant l’hivern, la qual ha inspirat històries de contrabandistes, degut a ser veïns amb les terres andorranes.


El conductor que ha atropellat un nen a les Borges Blanques assegura que «\nEl conductor que ha atropellat un nen a les Borges Blanques assegura que «no l'ha vist»\nper Redacció dimecres, 8 de febrer 2017 - 21:00h\nUn nen de tres anys i nacionalitat magrebina ha mort aquest dimecres atropellat per un cotxe a les Borges Blanques. Els fets han passat a les 14.50 hores al carrer de Cavalleria de la capital de les Garrigues. En un primer moment fonts policials havien informat que l'edat del nen era de quatre anys i que els fets havien passat a les 16.09 hores, però aquesta ha estat l'hora que s'ha donat avís als Mossos, ja que en tractar-se d'uns fets que han ocorregut dins el terme municipal, ha estat la policia local la primera que se n'ha fet càrrec.\nSegons la informació actualitzada pels Mossos d'Esquadra, el nen de tres anys anava cap a l'escola acompanyat de la seva mare, que està il·lesa. Els Mossos investiguen les causes del tràgic succés després que el conductor s'hagi presentat voluntàriament a la comissaria del cos policial del municipi i hagi declarat que no ha vist el nen. El carrer de Cavalleria és un camí estret amb pendent, sense vorera ni pas de vianants.\nSegons el Servei Català de Trànsit (SCT), fins al lloc s'ha desplaçat la policia local, tres patrulles dels Mossos d'Esquadra, dos equips dels Bombers i dues ambulàncies. També s'ha activat un helicòpter per evacuar el menor, però finalment no ha actuat perquè tot i que els serveis mèdics han estat intentant reanimar-lo durant una hora, el nen ha mort al lloc dels fets.\nDetingut un mosso d'esquadra mentre venia cocaïna al mig del carrer\nALERTA ROJA A CATALUNYA: Roben un maletí amb material radioactiu molt perillós


Què preparen les discoteques per la reobertura de l'oci nocturn a Barcelona?\nTot el que has de saber sobre la reobertura de l’oci nocturn a la ciutat\nDesprés de mesos preguntant-nos quan tornarà a obrir l'oci nocturn a Barcelona, per fi podem respirar. Ens morim de ganes de moure el cos a la pista de ball i ja queda poc perquè arribi l'11 de febrer, el dia a partir del qual les discoteques podran reobrir sense límits d’aforament ni certificat Covid. Ara només fa falta pensar quin modelet et posaràs i sortir a donar guerra! Ah, i escollir on passaràs la nit de la reobertura. Aquí t'expliquem què han preparat les discoteques de Barcelona.\nLa Sala Apolo reobre la mitjanit de dijous a divendres amb Milkshake, una sessió dedicada a temes pop, dance i rock. Tot això, com sempre, amb Bulma Beat i Mr. Majestyk. Divendres, la cantant i DJ Nina Kraviz juntament amb Mad Miran i Aïsha Devi DJ donaran el tret de sortida a la reobertura de l’oci nocturn a l’Apolo.\nLa Sala Razzmatazz reobrirà dijous a la nit i ho farà amb la festa Mandanga. A la Sala 1 trobarem la discjòquei barcelonina Siria DJ, Mr. George Costanza i DJ Setaquehabla, amb sessions que compaginen hits, reggaeton, pop, 80s, 90s i electrònica.\nSidecar reobrirà el dia 11 amb la sessió Dance to the Underground, a càrrec dels DJ Clara Rigby i Monraker per gaudir de l’indie, el pop i el rock. Diumenge el mateix espai també acollirà la sessió Furiaqueer, una festa que acull diferents disciplines artístiques, amb DJ, música en directe o cabaret, entre d’altres.\nLa Sala Upload també ha confirmat que reobrirà el dia 11 de febrer. L’endemà, dissabte 12 de febrer, acolliran el Fiestoner amb Zarza, Fuzz Forward i Matote.\nLaut obre per primera vegada aquest 2022 el dia 11 de febrer per compartir nits de ball i electrònica. Ho faran amb Lucient, un DJ que tenen en residència i que va obrir la pista de ball l’octubre de l’any passat, després d’un any i mig de tancament. Estarà acompanyat per Neska, que debutarà al club.\nA post shared by LAUT (@lautbarcelona)\nA Marula Cafè reobren el dia 11 de febrer. A les 22 h, concert de Balkumbia, un grup que neix a Barcelona com un espai d’intercanvi entre músics de diferents cultures i estils i, després, torna la festa amb The Neighbour i Miguelito Superstar, a partir de mitjanit.\nEl 10 de febrer obren les portes d’aquest local a partir de mitjanit amb Rubén Seoane i també la música de Dj Purpur a la Sala 2.\nA post shared by moog_barcelona (@moog_barcelona)\nDivendres 11 de febrer a la 01 h Luz de Gas torna a obrir les portes amb Big Mouthers i les seves versions van des de clàssics del Rock fins a èxits més actuals del Pop. L’endemà dissabte 12 et porten als anys 70 amb Disco Inferno, una formació musical concebuda per homenatjar la Disco Music.\nA Shôko, el 10 de febrer i com cada dijous, faran la festa ‘Puro perreo’, des de les 23.59 fins les 5 h. L’entrada anticipada amb una consumició val 15 € i amb dues, 20 €. El dia 11 de febrer faran la festa Black Dragon, de 23.59 h a 5 h, amb DJ Gamezer i DJ Paris.\n‘La Juerga’ començarà dijous 10 de febrer i durarà fins ben entrada la matinada de divendres a Pacha: fins a les 5 h sonaran hits de hip-hop i reggaeton, amb el DJ Marcel BS i els DJs residents Alberto Herrera i Marshal Night. A més, com cada divendres, la festa Moulaga farà ballar a tots els assistents de 23:45 - 06:00 amb afrobeat, R&B, reggaeton i hip hop. Les entrades són a partir de 15 €.\nA post shared by Pacha Barcelona Official (@pachabarcelonaofficial)\nEl club ha canviat els horaris a partir de l’11 de febrer, i obriran de dilluns a dijous, de 20 a 5 h, divendres de 20 a 6 h, dissabtes de 13 a 6 h i diumenges de 13 a 5 h. A més, ja han anunciat que del 3 al 5 de març tornaran a fer la Springfest, que l’any passat es van veure obligats a cancel·lar.\nEls dijous universitaris també tornaran a Wolf Barcelona. La festa Wolfeo En aquesta arribarà amb una sessió especial de benvinguda per la reobertura de l’oci nocturn amb reggaeton i altres èxits amb Mars by Midnight.


Un octogenari assassina la dona amb una escopeta a Madrid\nDesprés de cometre l'homicidi, l'home s'ha disparat a ell mateix i ha mort a l'acte\nper Redacció divendres, 8 de març 2019 - 17:48h | Actualitzat a 08/03/2019 18:19h\nUn octogenari assassina la seva dona amb una escopeta a Madrid | Policia Nacional\nUn home de 80 anys ha assassinat la seva dona amb una escopeta de caça i posteriorment s'ha suïcidat a Madrid. Els fets han tingut lloc al barri de Ciudad Lineal en un dia tan emblemàtic com el 8-M, i la Direcció Superior de la Policia de la capital espanyola ha estat l'encarregada d'informar sobre els fets.\nEls Bombers han enderrocat la porta i han trobat els cadàvers\nEls Bombers, en comprovar que ningú obria la porta de l'immoble, han procedit a enderrocar-la, i ha estat quan han trobat els dos cadàvers estirats a terra.\nTambé pots llegir: Detingut per cultivar prop de 500 plantes de marihuana a l'Anoia.\nL'home ha assassinat la seva parella i després s'ha suïcidat\nTal com han informat les autoritats policials, tot apunta que l'octogenari hauria matat la seva dona d'un tret, i posteriorment hauria fet servir la mateixa arma per posar fi a la seva vida. Els efectius del Samur - Protecció Civil que s'han desplaçat fins al lloc dels fets han estat els encarregats de confirmar la mort de la parella.\nLa Policia Municipal de Madrid també s'ha personat al lloc dels fets i ha instruït les diligències permanents.\nEt pot interessar: Un pare i dos fills, detinguts pel crim del pantà de Boadella.\nUn home tira la seva parella d'un cotxe en marxa a Reus\nEl passat dimarts, 5 de març, un home va llençar la seva parella des d'un cotxe en marxa, deixant-la ferida. Els fets van succeir a Reus, capital del baix Camp, i la víctima va haver de ser traslladada fins a l'Hospital Sant Joan de Reus com a conseqüència de les cremades i cops que va patir en caure a terra.\nPosteriorment, l'agressor va fugir del lloc dels fets, motiu pel qual la Polia Local de la ciutat està tractant de localitzar-lo. En aquest cas, se l'acusaria d'un delicte de violència de gènere.\nAssassinat Madrid Violència Masclista Policia Nacional


The Daily Avalanche: Me'n recordo (XXX)\nAnònim 8 de gener de 2011, a les 0:18\n... sí, sí... és per flipar... si em donessin un euro per cada bolquer que he canviat... i encara me'n queda algun...!!!\nPer cert... avui al Caprabo s'hi podia comprar bé... hi havia poca gent!\nAllau 8 de gener de 2011, a les 0:21\nTirant, no em parlis de comprar en els propers 15 dies! ;p\nGalderich 8 de gener de 2011, a les 0:30\nI ens sembla que el sempre hem estat així. Quan a classe als alumnes els passo la Madelaine de Ramon Casas i els dic que era una prostituta hem pregunten (sempre): com ho saps? Quan els dic que és perquè està en un bar fumant i bevent posen uns ulls com unes taronges!\nEncara recordo les crítiques de la meva àvia cap a les que fumaven o dient-li a la meva mare que la Marta no em convenia perquè bevia vi a taula...\nzel 8 de gener de 2011, a les 0:34\nJo també ho recordo... de lluny, però clar.\nClidice 8 de gener de 2011, a les 0:34\nTothom sap qui són les "senyores que fumen i diuen als homes de tu", no? ;)\nmatilde urbach 8 de gener de 2011, a les 8:36\nAi, quina casualitat!!! Passeu per casa, si us plau.\nen Girbén 8 de gener de 2011, a les 8:45\nRecordo històries del "Barajas", la casa de barrets més important de Madrid (ara tancada)...\nL'avinguda de membres fucsies, gegants, que vam construir i destruir als jardins... I pares acompanyant amb cotxe a filles que entraven de torn: Ya te passaré a recoger!\nAllau 8 de gener de 2011, a les 9:39\nGalde, a partir d'ara la Madeleine és una delinqüent contra la Salut Pública! Quina carrera, la pobra.\nZel, tranquil·la, no és necessari dir l'edat.\nAllau 8 de gener de 2011, a les 9:44\nClídice, no m'agrada parlar malament de ningú, però en conec unes quantes...\nAllau 8 de gener de 2011, a les 9:45\nMatilde, germana, d'això se'n diu sinergia i telepatia i Expedient MU.\nAllau 8 de gener de 2011, a les 9:46\nGirbén, és que llavors els homes eren uns cavallers.\nLluís Bosch 8 de gener de 2011, a les 9:55\nPerdona, Allau, però no me'n puc estar. Ja sé que no ho hauria de dir, però l'humor que hi ha en tots aquests comentaris indica la classe social i l'edat dels comentaristes. És aquest humor "picantó" que agrada tant als sobretaules, a l'Eixample. Au, ja ho he dit.\nAllau 8 de gener de 2011, a les 10:04\nLluís, no entenc gaire a que et refereixes, però si sents que algú ho havia de dir...\nLluís Bosch 8 de gener de 2011, a les 10:08\nNo res, és veritat. Són les diferències generacionals, diria jo.\nen Girbén 8 de gener de 2011, a les 10:13\nAllau, parlava d'una realitat de l'any 2000.


El president de Flandes demana la “intervenció urgent” de la UE en la crisi catalana\nEl ministre-president de Flandes, Geert Bourgeois (del partit N-VA, a la foto amb el president Puigdemont), s’ha manifestat “sorprès” per la decisió de l’Audiència Nacional d’empresonar al Govern català i d’emetre una ordre de detenció europea contra el President Puigdemont i els cinc consellers que són a Bèlgica. Bourgeois també ha demanat a la Unió Europea (UE) que actuï.\n“Detenir els càrrecs democràticament elegits és anar massa lluny”, ha dit a l’agència Belga. “Estic sorprès que tal cosa sigui possible a l’Europa contemporània. Faig una crida urgent, un cop més, a tots els organismes europeus per a que actuïn i busquin amb Espanya i Catalunya solucions democràtiques a aquesta crisi”.\nEl govern de Bèlgica manega la carpeta catalana com una ampolla de nitroglicerina. Pot esclatar i endur-se al riu el complex quadripartit de Brussel·les. El soci principal del primer ministre, el liberal való Charles Michel, no és altre que el N-VA, el partit nacionalista flamenc que es declara “independentista” en l’article 1 dels seus estatuts. El N-VA està “tens com un arc tibat” entre el seu compromís sobiranista i la responsabilitat de govern, diu el diari belga Le Soir.\nEls flamencs emparen Carles Puigdemont i els consellers que l’acompanyen a la capital europea, alhora que no volen posar en risc supervivència del quadripartit. D’una banda. el president del N-VA, Bart de Wever, va avisar que “no deixarien caure a un amic”.\nAlhora, el govern belga no ha de patir els tràfics legals de Puigdemont, com explica el líder flamenc al Parlament Europeu, Sander Loones. “Si sol·licita l’asil és el CGRS (Comissari General per als Refugiats i Apàtrides), qui ha de decidir. Si se’n demana l’extradició, són els jutges que han de decidir. Per tant, en qualsevol cas, aquest afer es resoldrà seguint el procés legal. El govern no hi ha d’intervenir”.\nLoones fa costat al primer ministre. “Charles Michel és un exemple per a tota la UE, perquè ha estat el cap de govern o d’Estat que més ha manifestat la necessitat de retornar la serenitat al debat, ha cridat al diàleg entre catalans i espanyols i ha recordat dels drets de tots els ciutadans europeus”.\nDesafiament de Madrid\nSobre Puigdemont també ho té clar. “Puigdemont (…) ha triat Brussel·les perquè és la capital de la UE, on pot [promoure] el cas català dins l’agenda europea. Puigdemont és un home respectuós, tranquil, i em sorprèn veure com alguns polítics en parlen com si fos un terrorista: no ha fet res més que celebrar un referèndum per donar veu al seu poble, cosa que és prou democràtica”.\nMichel, però, vol alguna cosa més. Segons Le Soir, el primer ministre “ha enviat un missatge als seus principals ministres, implorant-los que deixin de comentar el cas de Catalunya i que instrueixin als seus col·laboradors en aquest sentit”. Fa tres o quatre mesos, segons una altra font governamental, “Michel ja va assenyalar que el cas català podria ser perillós per a la seva majoria de govern”.\nUn altre nom de relleu del nacionalisme flamenc, Willy De Waele, president de l’OVV (Centre Coordinació de les Organitzacions Flamenques), no vol que el cas català destrueixi el govern federal a quinze mesos de les eleccions generals, però reconeix que la situació pot ser delicada. “Seria mortal que Madrid desafiés Bèlgica, volent marcar políticament al nostre govern d’una manera o altra. La majoria federal no ho resistiria. El N-VA, pel seu compromís sobiranista, la seva base electoral i la competència del Vlaams Belang [un partit xenòfob], no podria sostenir que el govern es doblegui políticament als requisits de Madrid”.


Ferienwohnung Nolden Seeboden Àustria - Ofertes d'hotels amb els MILLORS DESCOMPTES EN LÍNIA\nSeegarten 1, Seeboden, Seeboden, Àustria, 9871 - Veure al mapa\nMés informació sobre Ferienwohnung Nolden\nDissenyat tant per oci com per negoci, Ferienwohnung Nolden està situat idealment a Seeboden; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Seeboden. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, instal.lacions de barbacoa.\nGaudiu de les comoditats d'alta gama com ara calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana per tal de relaxar-vos després d'un cansat dia. L'hotel ofereix meravelloses instal.lacions d'oci com esquí, jardí que faran de la vostra estada una experiència inoblidable. Ferienwohnung Nolden és la vostra destinació si buscau allotjament de qualitat a Seeboden.


El que estaves buscant | Blog de Fons Antic\n← L’edició crítica parcial de l’imprès en prosa Ogier le Danois en dos TFGs\nNoves incorporacions al catàleg i a les bases de dades del CRAI Biblioteca de Reserva l’últim trimestre de 2019 →\nEl que estaves buscant\nPublicat el 28 gener 2020 per blogdefonsantic\nEl que estaves buscant és el títol de la campanya de difusió del CRAI Biblioteca de Reserva que enguany ha posat en marxa un grup d’estudiants del grau de Disseny de la Universitat de Barcelona. Per segon any consecutiu, la nostra biblioteca és objecte d’un treball en la línia de l’Aprenentatge Basat en Projectes de l’assignatura “Laboratori de projectes de disseny professional”, dirigida pel professor titular Jesús Del Hoyo Arjona, i que té l’objectiu d’idear una campanya de promoció que aproximi la biblioteca als estudiants.\nLa campanya El que estaves buscant ha estat endegada pels estudiants Bihotz Ibarzabal, Laura Jubert i Víctor Navarro (amb la col·laboració de Paula Cervera) i, tot i que no ha finalitzat, ja ens ofereix els seus primers resultats. Com a colofó de la primera part de la campanya, el passat mes de desembre els estudiants van fer públic un perfil d’Instagram eqeb_ que recull algunes de les imatges i vídeos realitzats en les diferents visites al nostre fons. Tal i com destaca el professor Del Hoyo “los alumnos han desarrollado un proyecto de diseño gráfico dirigido a la concienciación e inducción social por medio de una campaña de desarrollo fundamentalmente viral”.\nUs animem a visitar el perfil El que estaves buscant, a gaudir de les precioses imatges que ens ofereix i a respondre l’enquesta de valoració del projecte que trobareu a l’apartat Respon-me!\nFinalment, us deixem amb algunes imatges -cedides pel professor Del Hoyo- preses durant la realització de la primera part del projecte. A partir del mes de febrer continuaran desenvolupant la iniciativa… Esperem amb candeletes el resultat final!\nAquesta entrada s'ha publicat en Aprenentatge basat en projectes, Suport a la docència i etiquetada amb Jesús Del Hoyo Arjona. Afegiu a les adreces d'interès l'enllaç permanent.


Relat "Breu ressenya de “La casa dels esperits” d’Isabel Allende"\nInici > detall del relat: Breu ressenya de “La casa dels esperits” d’Isabel Allende\nAquesta primera novel.la d’Isabel Allende (1982) traspassa el marc geogràfic on s’inscriu l’acció i prefigura el destí col·lectiu de Llatinoamèrica. Narra la saga de una família de terratinents des del seu esplendor fins els anys de tribulació i decadència.\nEl despòtic patriarca Esteban Trueba ha construït amb mà de ferro un imperi privat que amb el pas del temps trontolla perquè l’entorn social recull els aires de revolta contra els terratinents; la decadència personal del patriarca arrastrarà als Trueba a una dolorosa desintegració.\nL’escriptora ens narra amb mestria les dramàtiques relacions familiars: els personatges encarnen les tensions socials d’una època que abasta gran part del segle XX. Si el patriarca Esteban Trueba representa a l’home constant i brutal, que s’ha fet a si mateix, Clara encarna la màgia i la ingravidesa de la vida. En tot l’elenc de personatges trobem personificats una varietat de sentiments molt ben caracteritzats: la tendresa, l’amargor i el desig de venjança, de revolta i canvi social.\nA llarg de la novel.la circulen quatre generacions pels “quaderns d’explicar la vida” de Clara. Conceptualitzada en el gènere de realisme màgic, veiem aparèixer alguns personatges ficticis que s’inspiren en altres reals com Pablo Neruda, Victor Jara i Salvador Allende.\nHa estat adaptada al cinema en una pel·lícula protagonitzada per Jeremy Irons, Meryl Streep, Winona Ryder, Vanessa Redgrave, Glenn Close i Antonio Banderas.\nSimplement us recomano primer la novel.la si voleu gaudir d’una certa màgia de la literatura.\nGràcies Romy Ros, per la teua visita i el teu amable comentari al meu poema "La teua perfecció", on em dius que cante la perfecció de la meua amada. Sí, realment vaig bé de salut, gràcies a Déu i vaig component més poemes, perquè m'agrada molt. Des que tenia uns trenta anys, vaig component més poemes i poc a poc aniré editant-los.\nQuan tinc temps, i m'inspire, vaig algun poema més i al següent dia, el vaig repassant fins que el l'arredoneix i el perfeccione.\nUna abraçada i feliç nit. PERLA DE VELLUT\nPERLA DE VELLUT | 08-06-2020 | Valoració: 10\nMolt ben especificada la breu ressenya d'aquest llibre d'Isabel Allende.\nM'ha agradat molt la seua disposició i el seu contingut.\nEl millor que m'ha agradat és: "trobem personificats una varietat de sentiments molt ben caracteritzats: la tendresa, l'amargor, i el desig de la venjança, de revolta i canvi social."...\nSalutacions i cuida't... Romy\nNo l'he llegida; me n'has fet venir ganes.


Sis-cents anys abans de Crist, els grecs varen inventar el somier | Ràdio Vall de Segó\nInici Sempre plou quan no fan escola Sis-cents anys abans de Crist, els grecs varen inventar el somier\nNo fa molt parlarem dels inventors de la necessària cadira, hui parlem dels inventors del somier, peça importantíssima per a arribar a construir, posteriorment, el llit. Sis-cents anys abans de Crist, els grecs van inventar el somier; a un marc rectangular de fusta li van col·locar unes corretges paral·leles. Aquestes corretges es van cobrir amb bulla.\nMillor escolten els detalls explicats pel tècnic especialista en llits que ens ha visitat.\nArticle anteriorLa companyia d’òpera Stelar Cra del Cra Benavites Quart de les Valls estrena l’obra «MIPP, el primer i últim record»\nArticle següentAVA-ASAJA documenta la detección de aguacates ecológicos de Marruecos con residuos peligrosos


Opel Zafira Life: l’evolució de les espècies\nMotor / Novetats 09/01/2019\nEl mític monovolum alemany es converteix en una gran furgoneta de nou places\nOpel Zafira Life: l’evolució de les espècies Opel\nEls monovolums estan en decadència: així s'explica la increïble davallada que han protagonitzat les seves quotes de mercat els últims anys, coincidint amb la febre dels SUV que inunda carrers i places de les nostres ciutats.\nAquesta realitat explica la metamorfosi de l'Opel Zafira, que passa de ser un monovolum més o menys compacte amb capacitat per a set ocupants en l'actual generació –que vam poder provar ara fa més d'un any– a convertir-se en una furgoneta de caràcter aventurer amb fins a nou places.\nOpel Zafira Life Opel\nEl nou Zafira Life disposarà de tres longituds de carrosseria –anomenades S, de 4,60 metres, M, de 4,95 m, i L, de 5,30 metres– que permeten diverses configuracions de seients, molta modularitat interior i una capacitat de càrrega que arriba fins els 3.400 litres. A més a més, les portes posteriors es desplacen longitudinalment i permeten un accés més senzill a l'interior.\nDe fet, aquest Zafira Life és el substitut natural del Vivaro, la clàssica furgoneta d'Opel. Però el fet que Opel sigui ara una marca filial del grup francès PSA fa que la Zafira Life comparteixi plataforma i estructura amb els Citröen SpaceTourer i Peugeot Traveller, en comptes del Renault Trafic, el model que compartia plataforma i elements estructurals amb l'antic Vivaro, ha resultat decisiu per al canvi de nom del vehicle.\nInterior Opel Zafira Life Opel\nOpel encara no ha confirmat els motors del Zafira Life, tot i que ha avançat que tindrà una variant totalment elèctrica que arribarà el 2021, i com a gran novetat disposarà de variants amb tracció integral o 4x4 preparades per la marca Dangel. La resta de models estàndard utilitzen un sistema de tracció davantera associat a un selector de mode de conducció IntelliGrip que millora les capacitats de tracció i adherència fins i tot en ferms relliscosos.\nEl que també sabem ja del nou Zafira Life és que disposarà d'un gran arsenal tecnològic i de seguretat, que inclou un detector d'obstacles, assistent de frenada, assistent de manteniment de carril, assistent de llums de carretera, Head up Display, càmera de visió posterior i un sistema de frenada automàtica, entre altres prestacions.


El Tordera venç l’Anoia en el partit entre els nouvinguts al rugby català |\nEl Tordera venç l’Anoia en el partit entre els nouvinguts al rugby català\n27 desembre 2013 27 desembre 2013 RugbyCat 0 Comment General\nFotografies de Tordera RC\nBones notícies per al rugby català. Els dos nous clubs creats aquest mateix any segueixen fent petites passes en la seva particular aventura per l’esport de la ovalada al principat. El Tordera RC i l’Anoia RC vanjugar el passat dissabte un partit amistós, el primer que disputaven els torderencs i el segon ja per als d’Òdena, que s’havien estrenat contra els Carboners de Terrassa.\nEls integrants del primer partit del Tordera RC com a club\nL’Anoia va fer d’amfitrió en aquesta fita històrica per al club. Bon ambient i moltes ganes per part dels dos equips, que es troben en ple procés de creixement, tant esportiu com social, però van fent passes per arribar la propera temporada a la Tercera Catalana.\nL’enfrontament va començar amb domini local en el joc però amb una marca transformada del conjunt visitant mitjançant Jul Lizarte al minut 19. Lluny de rendir-se, El Tordera va seguir atacant per aconseguir l’empat, que va arribar a la mitja hora de joc de les mans de Martin Canales.\nLa represa va començar amb l’empat a 7 al lluminós i amb la voluntat de jugar per part dels dos conjunts. Aquesta vegada van ser els locals els que es van avançar amb un assaig de Juan Carlos Ruiz, que culminava una bona jugada de continuitat de l’equip. Tot i veient que els remuntaven l’avantatge inicial, l’Anoia va seguir remant per endur-se la primera victòria de la seva història.\nEls dos equips van lluitar fins el final per endur-se el seu primer triomf\nA falta de 10 minuts pel final, Txema Celdran va assajar després d’una bona jugada individual i posava l’empat a 14 al marcador. Situació immillorable per als dos conjunts, que vivien un partit emocionant fins el xiulet final. Quan semblava que tot acabaria així, un cop de càstig a la línia de 5 metres visitant va propiciar el xut entre pals que va donar la victòria definitiva al Tordera amb el 17 a 14.\nResultat a part, bona experiència per als nouvinguts del rugby català, que va extenent el llistat de clubs i aficionats que té arreu del territori. L’Anoia jugarà el tercer partit com a club el proper 5 de gener contra el Manresa RC, un nou pas en el seu camí per federar-se en les millors condicions esportives possibles.\n← El Banyoles se situa quart a Segona Catalana i l”ARPN venç amb autoritat el derbi de Tercera contra els Enginyers\nAquest cap de setmana acaba el termini per l’arribada de Wasigitoni al Sant Cugat →\n22 juny 2018 RugbyCat 0\nLa FCR proposa un nou sistema de competicions per a Catalunya pendent de l’aprovació dels clubs\n10 juny 2014 RugbyCat 12


GDG Lleida, Google Developer Group Lleida: Assistència als Devfest Barcelona i Madrid #gdg #event\nAssistència als Devfest Barcelona i Madrid #gdg #event\nPublicado por Andreu Ibanez en 11:29 | sábado, 21 de septiembre de 2013\nCom hem comentat a les diferents trobades i a la web, planifiquem anar en grup als Google DevFest de Madrid i Barcelona. El de Bilbao encara no està anunciat del tot i el d'Andalusia ens cau masa lluny.\nCompartirem cotxes per anar-hi.\nLa gasolina es pagarà entre tots els que vagin al cotxe.\nHeu de tenir reservades les vostres pròpies entrades als DevFest, nosaltres NO ho farem.\nPer apuntar-vos, heu d'anar a les webs de cada event que trobareu a continuació:\nPenseu que queden pocs dies i que les places per als events s'esgoten ràpidament.\nPer a muntar els viatges, hem preparat aquest formulari per a que l'ompliu i puguem planificar-ho tot.


Un equip de 130 tècnics de la Generalitat avaluarà els danys del temporal sobre els habitatges - Diari La Veu\nEscriba el número 309795\n15 setembre 2019 16:50h\nEls treballs d'inspecció i avaluació de danys dels habitatges afectats pel temporal al Baix Segura i a la Vall d'Albaida són el pas previ a la seua rehabilitació i restauració. / NATXO FRANCÉS, EFE\nVALÈNCIA. El vicepresident segon i conseller d'Habitatge i Arquitectura Bioclimàtica, Rubén Martínez Dalmau, ha ultimat la posada a punt de la unitat d'inspecció i avaluació de danys que depén de la Secretaria Autonòmica d'Arquitectura Bioclimàtica i Sostenibilitat Energètica.\nMartínez Dalmau ha explicat que aquesta unitat "té com a funció valorar la seguretat de les cases perquè les famílies que s'han vist obligades a abandonar les seues llars per les inundacions puguen tornar al més prompte possible". "Per a això, hem de valorar primer els danys ocasionats", ha afegit.\nA partir d'aquest dilluns, 16 de setembre, es desplaçaran al Baix Segura i a la Vall d'Albaida els primers dispositius. En total hi ha 130 tècnics preparats i coordinats pel director general de Qualitat, Rehabilitació i Eficiència Energètica, Jaume Monfort, que en els pròxims dies es distribuiran en funció de les necessitats que plantegen els responsables municipals.\nEscriba el número 639272


Cerca totes les ofertes d'hotels a San Fele Entrada:\nLa Costa Del Sole...Habitacions per nit per només Le Cascate...Habitacions per nit per només Més zones a San Fele\nSan Fele és la mescla perfecta de tranquilitat i oci a l'emocionant ciutat de Potenza. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. San Fele té molt a oferir: llocs famosos, bons restaurants i una gama d'entreteniment emocionant. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a San Fele.\nHotels destacats a San Fele, San Fele\nÀrea San Fele\nConvenientment situat a Rapone, La Costa del Sole és una base ideal des d'on explorar aquesta...\nDissenyat tant per oci com per negoci, Le Cascate està situat idealment a Rapone; una de les...\nTots els hotels de San Fele\nHotels a San Fele: La Costa del Sole


À Punt - El Consell de Ministres amplia les línies ICO, crea un fons per a les empreses estratègiques i aprova el pla Renove 2020\nEl Consell de Ministres amplia les línies ICO, crea un fons per a les empreses estratègiques i aprova el pla Renove 2020\nNotícies Política | 03/07/2020 13:30\nPedro Sánchez, aquest divendres després de la signatura del pacte per l'ocupació / Efe\nUn Consell de Ministres extraordinari donarà llum verda aquest divendres a la creació d'un fons dotat amb 10.000 milions per a rescatar empreses amb problemes de solvència així com una nova línia d'avals de fins a 40.000 milions per a impulsar la inversió empresarial.\nAquestes mesures econòmiques s'emmarquen en l'acord que va arribar dijous l'executiu amb els agents socials, firmat aquest divendres en un acte a la Moncloa. El president del govern espanyol, Pedro Sánchez, ha destacat, durant la intervenció posterior a la signatura del pacte, l'aposta per una economia “verda, digital i inclusiva”.\nEl fons de rescat dependrà del Ministeri d'Hisenda i permetrà que l'Estat entre de manera transitòria en el capital d'empreses privades viables que presenten problemes de solvència generats per la crisi després de la pandèmia de la Covid-19.\nEn el cas de la línia d'avals de l'Institut de Crèdit Oficial (ICO), de fins a 40.000 milions d'euros, es llançarà amb l'objectiu d'impulsar la inversió empresarial i com a via per a contribuir a la recuperació de l'economia i l'ocupació.\nAquests avals són independents de la línia de 100.000 milions habilitada anteriorment perquè les empreses afrontaren, principalment, problemes de liquiditat generats per la parada de l'economia després de decretar-se l'estat d'alarma per a frenar l'expansió del coronavirus.


El judici de desnonament\nEl judici de desnonament és un procés judicial especial i sumari l'objecte del qual és recuperar per l'arrendador una finca lliurada en lloguer, ja sigui per falta de pagament de la renda o de quantitats assimilades a la mateixa, bé perquè ha acabat el termini de durada del contracte d'arrendament, o per qualsevol altra causa de resolució que s'estableixi en la Llei. A l'article d'avui, es tractarà del desnonament per impagament de rendes i quantitats assimilades a aquesta.\nCom ja sabem, al nostre país existeixen molts particulars que són propietaris de dos o més béns immobles i, que per a treure'ls un rendiment econòmic, els lloguen. Si l'inquilí o arrendatari és una persona responsable, tot anirà com una seda. Ara bé, si l'inquilí incompleix amb la seva obligació principal -el pagament de la renda de lloguer- pot començar per al propietari un autèntic calvari sent habitual, a la majoria de casos, renunciar a les rendes impagades atès que el seu objectiu radica a recuperar l'habitatge lliure i expedit d'inquilins per a poder-lo novament llogar.\nQuan un inquilí no paga la renda, la primera mesura que habitualment sol prendre l'arrendador és remetre un burofax o requeriment extrajudicial de pagament a l'inquilí- deutor mitjançant el qual se li sol·licita l'abonament de les rendes impagades. Si l'inquilí paga la totalitat del deute dins dels 30 dies, haurà enervat l'acció del desnonament podent continuar tranquil·lament vivint en el pis llogat. Si, per contra, l'inquilí ha deixat transcórrer els 30 dies des que va rebre el burofax sense que hagi abonat el deute pendent, ja no podrà consignar al jutjat les rendes degudes i la demanda de desnonament que tot seguit interposarà l'arrendador ja no tindrà cap obstacle.\nL'enervació de l'acció només pot succeir-se una vegada i és una oportunitat que la llei concedeix a l'inquilí morós perquè es posi al dia. D'aquí la importància d'enviar un burofax i esperar als 30 dies.\nSi després de la recepció del requeriment extrajudicial de pagament, l'inquilí continua sense satisfer les rendes, l'arrendadora haurà d'interposar la pertinent demanda de desnonament per a recuperar la finca acumulant, si resulta del seu interès, l'acció de reclamació de les rendes per lloguer i/o assimilades a aquesta.\nAdmesa a tràmit la demanda, es dictarà un decret judicial que concedirà el termini de 10 dies per a què l’arrendatari la contesti. Acte seguit, s’assenyalarà dia per a la vista del judici.\nAra bé, si l'arrendatari no s'oposa a la demanda. es donarà per acabat el procediment sense necessitat de celebrar judici ni dictar sentència, procedint a l'execució del llançament (o desallotjament de l'inquilí) i de la reclamació de les quantitats degudes (article 440.3 LEC), en el cas que també les hagi reclamat.\nEl dia assenyalat per al desallotjament, es presentarà al pis una comissió judicial -composta amb una o dues persones-; també sol intervenir el Procurador i l'arrendador i és convenient que també acudeixi un manyà per si cal canviar el pany o forçar la mateixa per a poder entrar en l'habitatge. En el cas que el desnonament es prevegi que pot ser problemàtic podrà demanar-se l'auxili de les Forces i Cossos de Seguretat de l'Estat.\nNi abans ni durant el procés de desnonament, el propietari mai podrà canviar el pany del pis, ni entrar a l'habitatge sense permís, ni tallar subministraments (aigua, llum, gas, …). El contrari podria implicar-li serioses conseqüències a l'arrendador perquè podria ocórrer que l'inquilí el denunciés per coaccions o violació de domicili.


Documents | AFA Institut Sant Quirze del Vallès\nInformació general de l’Institut.PDF\nNormativa d’ús del telèfon mòbil a l’institut\nAportacions de les famílies pels curs 2017-18\nAportació recursos didàctics complementaris\nAportació plataforma “Clickedu”\nLlicències llibres digitals.\nL’aportació de recursos didàctics complementaris es destina a cobrir les despeses de dossiers dels departaments, material de reprografia (fotocòpies), material fungible dels departaments, material docent socialitzat. L’import és de 42€ anuals.\nL’aportació de la plataforma “Clickedu” es destina a cobrir les despeses que genera la comunicació entre el centre i les famílies. L’import és de 13€ anuals.\nEl cost de les llicències dels llibres digitals (no paper) varia segons els curs.\nL’import de l’assegurança escolar obligatòria és de 1,12€.\nL’import total d’aquestes aportacions es cobrarà mitjançant domiciliació bancària, en dos rebuts: un a primers d’octubre i l’altre al gener.\nEn cas de no tenir domiciliació bancària, s’haurà de fer l’ingrés en efectiu a l’entitat bancària i lliurar el resguard.


L'Estat Islàmic sacseja l'Iraq amb un atemptat que desperta fantasmes sectaris - Regió7 :: El Diari de la Catalunya Central\nL'Estat Islàmic sacseja l'Iraq amb un atemptat que desperta fantasmes sectaris\nAlmenys 97 persones van morir i 130 van resultar ferides en un atac contra un mercat popular de Bagdad\nefebagdad 19.07.2015 | 08:46\nUn home iraquià camina al lloc on es va produir l´atemptat que va sacsejar la zona de l´est de Bagdad EFE\nL'Iraq es va trobar encara sacsejat ahir per un dels pitjors atemptats dels últims temps, que va deixar anit un centenar de morts i que torna a despertar els fantasmes sectaris al país, després que el grup terrorista Estat Islàmic llancés l'atac en "venjança" contra els xiïtes. Almenys 97 persones van morir i 130 van resultar ferides en aquest atac contra un mercat popular de la zona de Jan Beni Said, al nord-est de Bagdad, que l'Estat Islàmic va reivindicar i va assegurar que en el mateix atemptat havien mort 180 milicians xiïtes.\nEl grup gihadista, que controla àmplies zones de l'Iraq des del juny de 2014, va informar a través de la xarxa social Twitter que l'atemptat va ser perpetrat per un terrorista suïcida, que va detonar un vehicle carregat amb tres tones d'explosius i que l'objectiu de l'atac eren milicians xiïtes. Però fonts de seguretat van assegurar que les víctimes eren civils, tant xiïtes com sunnites, i la pròpia ONU va denunciar aquesta "massacre destructiva" que va causar la mort de "desenes de famílies innocents" mentre es preparaven per celebrar "Aid el Fitr", la festivitat amb la qual culmina el mes sagrat del ramadà.\nDurant aquests dies festius és tradició sortir a passejar i comprar dolços i regals, i per això el mercat de Beni Said es trobava abarrotat en el moment de l'atac, un dels atemptats més mortals des que l'Estat Islàmic va proclamar al juny del 2014 un califat als territoris que domina a l'Iraq i a Síria.\nEl portaveu del parlament iraquià, Salim Al Yaburi, va condemnar ahir "l'explosió criminal atroç" que es va registrar a la província de Diyala, situada al nord-est de Bagdad, de població majoritàriament xiïta. Així mateix, va alertar dels "intents de l'Estat Islàmic de pertorbar la seguretat de Diyala, a través d'instrumentalitzar els sentiments sectaris de la població", la qual cosa suposa un dels principals reptes per a les autoritats iraquianes, acusades en moltes ocasions d'alimentar les tensions entre sunnites i xiïtes.\nAl Yaburi va demanar unitat a la població de Diyala i va assegurar que el caos no tornarà a aquesta regió. Per la seva banda, el representant de l'ONU per a l'Iraq, Jan Kubis, va expressar la seva "profunda tristesa" i va dir que "aquests actes terroristes no perjudicaran la confiança veritable i profunda en la convivència pacífica entre els fills de Diyala i de l'Iraq".\nDe fet, l'ONU ha denunciat reiteradament que els civils són les principals víctimes de la violència a l'Iraq i que sofreixen greus abusos a mans de l'Estat Islàmic, que persegueix les minories religioses i ètniques i a tots aquells que no segueixen la interpretació estricta de l'islam predicada pel grup. A més de les tensions sectàries, el gran atemptat d'anit posa en evidència els errors en la seguretat, que va ser reforçada en les localitats iraquianes amb motiu de la fi del Ramadà i de la celebració de la festivitat del desdejuni ("Aid al Fitr").\nLes autoritats locals de Diyala han format una comissió per investigar l'atac i esbrinar com va poder arribar fins al mercat el vehicle bomba, de gran grandària, malgrat les mesures de seguretat. El vicepresident iraquià, Ayad Alaui, va condemnar categòricament l'atac i va apuntar als possibles errors de les forces de ?seguretat, demanant al mateix temps a les autoritats que actuessin de manera ràpida per descobrir els autors i portar-los davant la ?justícia. "Les justificacions ja no són acceptables davant aquesta escena ?sagnant i la mort de desenes de víctimes ?innocents cada dia a causa de ?l'absència de plans adequats davant els desafiaments que presenta el terrorisme", va concloure ahir Alaui.


La botiga d'interiorisme Coton et Bois, ara també on-line\nProjecte de reforma integral i decoració FOTO: Cedida\nPots adquirir les seves peces úniques i personalitzades\nper Redacció del TOT 5 de desembre de 2018\nCoton et Bois són els creadors de Fitting Home, un concepte que et farà traslladar a la teva nova casa, transformant la botiga en una llar. Sempre tenint en compte l'estil del client, personalitzaran cada espai el seu gust.\nAsun Antó lidera l'equip de Coton et Bois des de fa més de 15 anys creant espais a mesura dels seus clients, capaços d'imaginar i percebre les sensacions que genera un ambient amb el qual sentir-se a gust.\nRecentment han llançat la seva pròpia botiga on-line, per poder arribar a més llars i poder oferir-los peces úniques completament personalitzades, perquè saben que una casa és la millor companyia per qui visqui en ella i volen que la visquin a gust i gaudint-la.\nA més de tenir el servei de decoració tant d'interiors com d'exteriors, compten també amb servei de reformes parcials per canviar petits detalls de la nostra llar o reformes integrals, cada projecte és personalitzat i diferent per poder arribar al seu propi estil.\nReformes Decoració Interiors Exterior


22 punts (Agustí Mas)\nNomés el 2% dels tiquets de cinema venuts durant el 2018 a Catalunya són per a pel·lícules en català\n2 min. 23/02/2019 23:30\nD’ençà de la gala dels premis Gaudí m’ha satisfet veure que, en alguns espais d’opinió, sorgeix la inquietud sobre el fet que la gran majoria de pel·lícules que optaven a alguna estatueta no fossin en català i que es premiessin professionals de fora de Catalunya o dels Països Catalans. Però en paral·lel a aquesta disquisició també s’ha d’analitzar per què es fa tan poc cinema en català i, anant més enllà, per què hi ha tan poca oferta de cinema en la llengua d’Ausiàs March. I aquesta setmana he llegit al diari El Punt Avui les dades provisionals que ha publicat, al voltant d’aquesta qüestió, l’Institut català d’empreses culturals (ICEC).\nNomés el 2% dels tiquets de cinema venuts durant el 2018 a Catalunya són per a pel·lícules en català, ja sigui en versió original, doblada (en el major dels casos) o subtitulada. Estem al mateix nivell que el 1999! Paradoxalment, en plena crisi econòmica és quan es va arribar al clímax, el 4,4 % del 2012.\nD’aquesta baixa proporció se n’acostuma a culpar les distribuïdores de les grans produccions nord-americanes. I en tenen part, de la culpa. Però també hi ha coses que fa temps que s’haurien pogut anar fent, des d’aquí. Com és que, tal com explicava fa unes setmanes en aquest espai, la majoria de pel·lícules en què contribueix econòmicament TV3 són en castellà? Els diners de TV3 no s’haurien de destinar a promoure la llengua pròpia per compensar el que no fan les televisions pública i privades espanyoles? Amb el benentès que, sent encara el català una llengua espanyola, aquestes empreses d’àmbit estatal també haurien d’apostar pel nostre idioma, si fossin coherents! D’altra banda, i com apuntava Gemma Ponsa, de la Plataforma per la llengua, a El Punt Avui, el govern català és també responsable que es compleixi, mitjançant els ajuts econòmics i els reglaments corresponents, el que diu la llei del cinema del 2014: que, actualment, després de cinc anys de vigència i dos de pròrroga, l’oferta de cinema en català hauria de ser del 50%; del 25% després del la tisorada del 2017 del Tribunal Constitucional espanyol. Ara som al 3%. Senyores i senyors, falten 22 punts percentuals per complir la llei. Som-hi, govern?


Oh là là AAAAA - Altaveu el diari digital d'Andorra\nOh là là AAAAA\nUna part de l’Stop Lab de Prat de la Creu treballa exclusivament per realitzar les proves TMA als turistes francesos amb la previsió d’un increment de “visitants” de cara al proper cap de setmana\n05/02/2021 (18:17 CET)\nObrir la boca i treure la targeta. En qüestió de pocs segons, el tràmit es completa i l’activitat turística continua. A 40 euros per prova, és clar, però amb prou èxit. L’Stop Lab de Prat de la Creu ha fet durant el dia d’avui 34 TMAs als diferents turistes francesos que s’han apropat per poder presentar, en la seva tornada a França, el resultat de l'anàlisi. Durant el cap de setmana, s’espera que la xifra de sol·licituds s’incrementi considerablement.\nEncara que en algun moment calia fer cua, avui, el volum de gent no ha estat exagerat. I la mesura es valora bé. Agrada. En ser preguntats, els francesos asseguren que és una bona eina per evitar el confinament domiciliari. “Al nostre país anem de la feina a casa i de casa a la feina. És veritat que allà ens fan la PCR de manera gratuïta, però tenint en compte el cost de la mateixa prova en un laboratori privat, no considerem que els 40 euros siguin abusius”, ha explicat una parella.\nPrimers TMA ‘turístics’ a l’stop lab de Prat de la Creu, que continuarà sent l’únic\nUn altre matrimoni, aquest una mica més negatiu –tot s’ha de dir- ha afirmat que “no ens agrada haver de fer-nos una TMA per viatjar, però és el que cal fer. Òbviament seria millor si fos gratuïta, però 40 euros és un preu raonable. És una bona idea per poder gaudir una mica, per sortir de França i desconnectar del dia a dia”.\nLa jornada d’avui ha estat des de les 10:00 del matí i fins a les 15:45 de la tarda, però demà l’horari començarà a les 8:00 hores. Gairebé vuit hores de treball continuat per garantir visitants, obtenir els resultats de les proves i enviar-los per correu electrònic. No és la solució definitiva, però, aparentment, funciona.\nUna sanitària fent una TMA.\nInstants abans de realitzar-se una prova\nExplicacions posteriors a la TMA.\nEl resultat de les proves s'envia mitjançant un correu electrònic


Ulivo Melito Di Porto Salvo Itàlia - Ofertes d'hotels amb els MILLORS DESCOMPTES EN LÍNIA Atenció al Client\nUlivoVia Caredia 145, Melito Di Porto Salvo, Melito Di Porto Salvo, Itàlia, 89060 - Veure al mapaExcel·lent8,8Basada en16comentarisUlivoVeure més fotosVeure més fotosVeure més fotosVeure més fotosVeure més fotosMolt bona ubicació 8,1Veure el mapaVeure totes les 26 fotos8,1Ubicació\nOpcions d'habitacióVeure les fotosHabitació Quàdruple amb Bany Privat Extern (Q...20 m2banyeraFixa les dates per veure preusVeure les fotosHabitació Econòmica Doble (Economy Double Roo...16 m2Fixa les dates per veure preusVeure les fotosHabitació Econòmica Doble (Budget Double Room...19 m2Fixa les dates per veure preus\nSobre l'allotjamentDescripcióAl visitar Melito Di Porto Salvo, vosté es sentirà com a casa a Ulivo, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Ulivo asseguren una estada plaentera als seus clients. Les carecterístiques més important de l'hotel inclouen magatzem d'equipatge, transport hotel/aeroport, habitació familiar, servei de llançadora, taquilles. L'ambient de Ulivo es reflexa en cada habitació. aire condicionat, mini bar, balcó/terrassa, ventilador, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Ulivo no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Idiomes ParlatsAnglèsGrec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


República Txec – COCAT\nRepública txecaRepública TxecMèxic– Cancún\nEl meu camp de treball era sobre agricultura i reconstrucció́, vivíem en una granja (comunitat del moviment Camphill) on acollien a gent amb problemes mentals. Intentaven ser autosuficients cultivant verdures ecològiques per al seu consum propi i també per vendre. Per altra banda, feien manualitats (catifes, ceràmica) que venien en mercats locals. La feina dels 14 voluntaris era bàsicament ajudar al camp a treure males herbes, recollir els vegetals (col, cebes, carbasses, pastanagues), després netejar-les i posar-les en caixes per vendre.\nTambé ajudàvem en la reconstrucció d’algunes parts de la granja (cavant un forat a pic i pala, netejant maons antics). És un poble molt petit però hi passa un riu enorme on et pots banyar, hi ha un mini-pub i a només 10 minuts caminant hi ha altres pobles i ciutats més importants.\nÉs un país no gaire gran, en total són 10 milions de persones, a Praga, la capital, són només 1 milió.\nEl transport públic es bastant barat, des de Praga surten busos i trens per anar a la resta de ciutats importants.\nAmb el carnet d’estudiant internacional tens descompte gairebé sempre. A dins de Praga el més fàcil és moure’s amb metro o amb tramvia.\nAls lloc turístics sempre trobes algú que parli anglès, però als poblets no queda més remei que comunicar-se amb gestos.\nRealment a la República Txeca tot és molt més barat que aquí a Catalunya.\nEl menjar típic txec és casi sempre a base de carn i mengen sopa casi a cada àpat.\nPer descomptat pots trobar cervesa molt bona i molt bé de preu (0,5 L per menys d’un euro a tots els pubs).\nPer la meva experiència personal, crec que és molt millor viatjar uns dies després del camp ja que pots conèixer altres voluntaris amb els que compartir aquest dies. A més a més, si coneixes gent del país durant els dies del camp sempre et poden aconsellar coses a visitar que passaries per alt si anessis pel teu compte abans del camp.


Músic, empresari, consultor creatiu, periodista especialitzat en músiques electròniques i experimentals i professor de l’assignatura d’anàlisi d’estils musicals del Diploma.\nCom a productor, ha composat música per a dansa, teatre i instal·lacions interactives. Ha treballat, entre d’altres, amb Roger Bernat, Àlex Rigola, Lanònima Imperial, Àngels Margarit i el Ballet Gulbenkian.\nEn l’àmbit de la música autònoma, actualment publica electrònica experimental amb el seu propi nom, techno minimalista sota el nom de A Blinding White Light i és membre del trio l’Eix.\nCom a consultor, ha estat assessor de programació de festivals como OFFF, Sonar i Experimentaclub, entre d’altres.\nCom a crític i articulista ha col·laborat en reconeguts mitjans escrits com les revistes Rockdelux i Ruta 66 o el diari La Vanguardia. També ha col·laborat en programes de Radio Nacional de España y Radio 4, així com també en programes del Canal 33.\nL’Oriol ha participat en llibres com Loops. Una història de la música electrònica(Mondatori) o El sonido de la Velocidad (Alpha Decay).\nActualment Oriol Rosell és al capdavant de l’empresa PatchWorks, de la qual n’és cofundador. Es tracta d’una empresa de base tecnològica centrada en l’I+D de dispositius interactius i responsables del desenvolupament de Conductr, un controlador d’Ableton Live per iPad.\nEn el camp docent, l’Oriol ha impartit conferències, Màster Class i Workshops arreu d’Europa, Llatinoamèrica i fins i tot Oceania. A EUMES és el professor que dirigeix les assignatures d’anàlisi d’estils musicals i dramatúrgia del so.


Pa i restaurants\nbarra de pa\nqualitat del pa\nEl pa que serveixen en els restaurants és un tema que feia temps que volíem tractar, i finalment ens hem decidit a fer-ho arrel d’un article que comenta el tema en el Diario Norte.\nEn general la qualitat de pa que se serveix a la hostaleria en el nostre país no es massa bona, potser perquè la logística hostalera dificulta servir un bon pa, potser perquè els responsables dels restaurants no li donen massa importància o potser perquè el sector del pa no s’adapta massa a aquest tipus de negoci.\nCreiem que el pa en els restaurants s’hauria de cobrar per tal de valoritzar-lo, de forma indirecte, es a dir inclòs dins del preu del menú o cobert; o de forma directe, es a dir indicant el seu preu. En aquest cas el preu hauria de ser visible i no s’hauria de portar el pa de forma directe, primer s’hauria de preguntar al client si el vol.\nDes de la nostre perspectiva, la millor forma de servir el pa en un restaurant és en format de barra i tallat al moment, perquè el client pugui apreciar millor el seu sabor i la seva aroma.\nAnterior Entrada anterior: El millor croissant de mantega de Barcelona\nSegüent Entrada següent: T’agrada la crosta del pa?


La consellera de Justícia, Ester Capella, visitant els treballs a la fossa del Mas del Primo, a Caseres.\nActualitzada 04/07/2019 a les 15:52\nEl Pla de Fosses segueix recuperant víctimes de la Guerra Civil a la Terra Alta. Aquests dies s'excava la zona del Mas del Primo, a Caseres, i el Mas del Cabo i el barranc de Trufes, a Batea. Són tres emplaçaments del front de la silenciada Batalla del Riu Algars, uns combats molt violents on es van produir més de 3.000 baixes, la majoria republicans i brigadistes internacionals que defensaven la retirada del front d'Aragó, abans de la Batalla de l'Ebre. Els arqueòlegs fins i tot busquen víctimes a peu de carretera, al costat de l'N-420, i és que els comandaments franquistes van donar l'ordre de deixar les restes dels soldats republicans en superfície «per fer un escarni i desmoralitzar» les tropes republicanes que es retiraven en direcció a l'Ebre.\nGarcia ha explicat que al llarg de tota la Guerra Civil, només es van aglutinar i concentrar tots els brigadistes internacionals en dos moments: la Batalla de Casp i també la dels Algars. «Posen un campament aquí i es reforcen amb els efectius que tenien a les bases d'Albacete, que després es tanquen. Venen amb el suport de més unitats d'elit, com la 11a Divisió de Líster i altres unitats de xoc», ha detallat Garcia.\nPassat el combat, no hi va haver un tractament de les restes en fosses i es van degradar allí on van morir. «A les cunetes de la corba de Sant Joan n'hi havia molts i els van treure fa uns seixanta anys», recorda Montserrat. Va ser una batalla molt violenta, i amb els cossos a la superfície, les restes s'han degradat.\nComenta el contingut : L'obertura de tres fosses a Caseres i Batea posa el focus en la silenciada Batalla del riu Algars


La candidatura de Caballero al PSPV de la província de València presenta 565 avals, el màxim, i la de Fenollar, 403\nLa candidatura de Caballero al PSPV de la província de València presenta 565 avals, el màxim, i la de Fenollar, 403 EUROPA PRESS\nLa candidatura de Mercedes Caballero a la Secretaria General del PSPV-PSOE de la província de València ha presentat un total de 565 avals, el màxim permès, mentre que l'altre candidat, Rubén Fenollar, ha reunit un total de 403, segons han informat fonts socialistes, que han especificat que en esta demarcació el mínim exigit era de 283.\nFonts de la candidatura de Caballero, han incidit, per la seua banda, que el 39 Congrés Federal del PSOE va aprovar la norma que estableix que es necessita una quantitat mínima d'avals que es corresponga amb el 3 per cent del cens del territori per a poder presentar-se. Així mateix, el màxim d'avals que pot entregar-se és el 6 per cent. És per açò que la xifra d'avals arreplegats i entregats per la candidatura de Mercedes Caballero ascendeix a 565, el màxim permès.\nTots els candidats als congressos provincials han aconseguit reunir el mínim d'avals exigits. Així, en el cas de Castelló els quatre aspirants han obtingut el mínim d'avals sol·licitat -62 en este cas-. Tres d'ells han presentat el màxim, que era 124: Ernest Blanch, José Benlloch i Josep Lluís Grau, mentre que Ángel Badenes ha aportat 113.\nPel que fa a Alacant, l'únic candidat, José Chulvi, ha presentat el màxim permès, 337. En esta província el mínim és de 169.


Inici > Turisme i oci > Cultura\nTorreblanca compta amb nombroses associacions culturals que durant l'any realitzen diferents activitats.\nUna de les principals associacions és la Passió que realitza una única actuació el Dijous Sant a les 10 de la nit, sent una de les més importants de la Comunitat Valenciana.\nAltres associacions com l'Associació de boixets "torreblanquins", que durant tot l'any realitzen cursos i al final exposen els seus treballs.\nTant la Unió Musical Torreblanca com "el grup de Dolçainers i tabaleters el Senill" durant l'any realitzen diferents activitats a part d'actuar en quasi tots els actes festius de Torreblanca.\nQuant a les danses, Torreblanca compta amb dos grups: "la LLiura" i "l'ALjub" ( + info ) que igual que els grups musicals participen tant en les festes patronals com en altres actuacions programades per l'ajuntament.\nA part de les actuacions abans citades, des de la Regidoria de Cultura també s'organitzen altres actes com poden ser Concert de Música de Cambra, obres teatrals ...\nUna activa associació d'Ames de Casa organitza multitud d'activitats: viatges, cursos de cuina, betlem gegant. També participen amb els seus "Bunyols de crema" en totes les festes populars, en la Passió, en mercats medievals, festa dels discapacitats, etc.\nNo podem deixar de nomenar la moderna Biblioteca i Casal Jove situada a l'Edifici Multifuncional denominat BIBLIOTECA / ESPAI JOC (Espai Jove d'Oci i Cultura), situada just en front del Col·legi Municipal.A més de Biblioteca per totes les edats, compta amb altres serveis municipals com una sala d'informàtica amb accés a Internet, un Saló de Jocs Juvenil (Playstation, Wii, Billar, Ping-Pong, Futbolí,...) i diferents Espais Polivalents.\nTorreblanca compta amb una Escola Infantil Municipal per a nens de 0 a 3 anys, situada en el cor del municipi, moderna, equipada amb els últims avanços, orientada a la Formació i l'Educació, àmplia i molt agradable. Es tracta d'un lloc perfecte perquè els nens puguin realitzar el primer cicle d'educació infantil, servei públic de caràcter voluntari per a les famílies de Torreblanca, amb la finalitat de contribuir al desenvolupament físic, afectiu, social i intel·lectual dels petits.\nAl costat de l'Escola Infantil es troba el Parc Freginals, conformant un gran espai en el que els nens creixin feliços.\nTambé compta amb una Escola d'Educació Primària i un Institut d'Educació Secundària pertanyent a la Conselleria d'Educació on pots cursar els teus estudis en línia en valencià.\nEl municipi disposa d'una E.P.A. (Escola per a adults) a través del Programa municipal F.P.A.(Formació per a adults), que també crearà el nou centre municipal de F.P.A. "Manuel Vidal i Salvador"\nNo podem deixar d'anomenar al Centre Ocupacional Municipal per a alumnes amb discapacitat, en el que es realitzen diferents tallers com són jardineria i ceràmica.